Eelnõu

NARVA LINNAVOLIKOGU
MÄÄRUS


Narva 


Narva Linnavolikogu 28.09.2006. a määruse nr 42
„Narva linna arengudokumentide menetlemise korra“ muutmine 


Määrus kehtestatakse kohaliku omavalitsuse korralduse seaduse § 6 lõike 3 punkti 2, § 22 lõike 1 punktide 7, 31 ja 32, § 37, §372 lõigete 1 ja 2, kohaliku omavalitsuse üksuse finantsjuhtimise seaduse § 20 ning planeerimisseaduse § 2 punkti 3 ja § 8 alusel. Käesolev määrus võetakse vastu Haldusmenetluse seaduse §64 lg2 alusel.

§ 1. Muuta Narva Linnavolikogu 28.09.2006. a määruse nr 42 „Narva linna arengudokumentide menetlemise kord“ 4.peatükk ja sõnastada see järgmiselt:
„4. peatükk NARVA LINNA EELARVESTRATEEGIA 
§ 10. Mõisted 
(1) Narva linna eelarvestrateegia (edaspidi eelarvestrateegia) on arengukavast tulenev selgitustega finantsplaan, mis on arengukava osa.
(2) Linna arvestusüksus – Narva linn kui kohaliku omavalitsuse üksus ja temast sõltuv üksus (edaspidi linna arvestusüksus).
(3) Sõltuv üksus – raamatupidamise seaduse mõistes Linna otsese või kaudse valitseva mõju all olev üksus, kes on saanud kohaliku omavalitsuse üksuselt, riigilt, muult avalik-õiguslikult juriidiliselt isikult või eelnimetatud isikute valitseva mõju all olevatelt üksustelt üle poole tuludest või kes on saanud toetust ja renditulu kohaliku omavalitsuse üksustelt ja nende valitseva mõju all olevatelt üksustelt rohkem kui 10 protsenti vastava aasta põhitegevuse tuludest. 
Sõltuvate üksuste määramisel lähtutakse Kohaliku omavalitsuse üksuse finantsjuhtimise seadusest ja rahandusministri määrusega kehtestatud finantsdistsipliini tagamise meetmete arvutusmetoodikast. 
§101. Üldpõhimõtted
(1) Eelarvestrateegia koostatakse arengukavas sätestatud eesmärkide saavutamiseks, et planeerida kavandatavate tegevuste finantseerimist. 
(2) Eelarvestrateegiat koostatakse linna arvestusüksuse kohta ja vähemalt nelja eelseisva eelarveaasta kohta. 
(3) Eelarvestrateegia peab olema vastuvõetud enne eelseisva aasta eelarve vastuvõtmist ja on aluseks linna eelarve koostamisel.
(4) Eelarvestrateegias esitatakse: 
1) linna majandusliku olukorra analüüs ja prognoos eelarvestrateegia perioodiks; 
2) eelarvestrateegia vastuvõtmisele eelnenud aasta tegelikud, jooksva aasta eeldatavad ja eelarvestrateegia perioodiks prognoositavad põhitegevuse tulud seadusandlusest tulenevast detailsuses, eeldatavad põhitegevuse kulud seadusandlusest tulenevast detailsuses, investeerimistegevuse eelarveosa olulisemad tegevused ja investeeringud koos kogumaksumuse prognoosi ja võimalike finantseerimisallikatega, eeldatav finantseerimistegevuse maht ning likviidsete varade muutus; 
21) informatsioon eelarvestrateegia perioodiks kavandatavatest kohalike maksude ja maamaksu muudatustest;
3) ülevaade linna ja temast sõltuvate üksuste majandusolukorrast, sealhulgas arvnäitajad, mis on vajalikud linna ja linna arvestusüksuse finantsdistsipliini tagamiseks;
4) muu linna finantsjuhtimise korraldamiseks oluline informatsioon. 
(5) Linna arvestusüksus peab täitma finantsdistsipliini tagamise meetmeid tulenevalt Kohaliku omavalitsuse üksuse finantsjuhtimise seadusest ning teistest kehtivatest õigusaktidest.
§ 11 Eelarvestrateegia koostamine, avalikustamine, läbivaatamine ja vastuvõtmine 
(1) Eelarvestrateegia koostamisel, avalikustamisel, läbivaatamisel ja vastuvõtmisel juhindutakse käesoleva määruse 5.peatükkis sätestatud tähtaegadest. 
(2) Eelarvestrateegia koostamist ja muutmist korraldab Narva Linnavalitsus Narva Linnavalitsuse Rahandusameti (edaspidi Rahandusamet) kaudu, määrates ametiasutustele (sh hallatavate asutustele) ja sõltuvatele üksustele tähtaja eelarvestrateegia esitamiseks tulenevalt kehtivatest õigusaktidest.
(3) Sõltuv üksus kohustub esitama eelarvestrateegia koostamiseks vajalikku informatsiooni ettenähtud tähtaegadel ja korras.
(4) Ametiasutuste ja sõltuvate üksuste poolt esitatud andmete alusel koostatakse eelarvestrateegiat, sealhulgas kontrollides linna arvestusüksuse finantsdistsipliini tagamist.
(5) Rahandusamet esitab Rahandusministeeriumile eelarvestrateegia andmed eelarveaastale eelneva aasta 30.oktoobriks rahandusministri määrusega kehtestatud vormis.“
§ 2. Käesolev määrus jõustub seaduses sätestatud korras.



Aleksandr Jefimov
Linnavolikogu esimees


Seletuskiri Narva Linnavolikogu 28.09.2006. a määruse nr 42 „Narva linna arengudokumentide menetlemise kord“ muutmise eelnõule 


Narva Linnavolikogu 28.09.2006.a. määrusega nr 42 kinnitati „Narva linna arengudokumentide menetlemise kord“ (muudetud 27.03.2008 määrusega nr. 21, 19.04.2012 määrusega nr. 6).
Narva linna arengudokumentide menetlemise kord muudetakse vastavalt kohaliku omavalitsuse korralduse seaduse §371, §372 (edaspidi KOKS) ning kohaliku omavalitsuse üksuse finantsjuhtimise seaduse §20 ja §30 lõike 3 (edaspidi KOFS) alusel.
Vastavalt KOFSi muudatustele peab olema linnavolikogu poolt kehtestatud linna eelarve koostamise, vastuvõtmise ja täitmise tingimused ja kord. KOKS §8 lõike 1 punkti 5 alusel on linna põhimääruses sätestatakse linna eelarvestrateegia ja eelarve koostamise ja muutmise ning finantsjuhtimise üldised põhimõtted. Seoses sellega, et eelarve koostamise aluseks linna eelarvestrateegia (seaduse §371 lõige 2) tuleb täiendada linna arengudokumentide menetlemise korda eelarvestrateegia koostamise, menetlemise ja vastuvõtmise osas. 
Eelarvestrateegia koostatakse Narva linna arvestusüksuse kui linna ja temast sõltuva üksuse kohta. Nimetatud kord on täiendatud mõistete ja põhimõtete osas ning eelarvestrateegia koostamiseks vajalikke dokumentide esitamise kohutusest linnast sõltuvate üksuste poolt. 
Tuginedes eespool nimetatule Narva Linnavalitsus esitab Narva Linnavolikogule kinnitamiseks muudatusi „Narva linna arengudokumentide menetlemise korras“.

